הממלכה המאוחדת באירוויזיון 2023

הממלכה המאוחדת השתתפה באירוויזיון 2023, שהתקיים בשטחה בליברפול. הזמרת הבריטית מיי מולר ייצגה את המדינה עם השיר "I Wrote a Song", אותו כתבה יחד עם לואיס תומפסון וקרן פול. מולר נבחרה באופן פנימי כנציגת הממלכה המאוחדת לשנת 2023 על ידי תאגיד השידור הבריטי (BBC) בשיתוף חברת התקליטים TaP Music וחברת הניהול שלהם. עקב היותה המדינה המארחת וחברה ב"חמש הגדולות", בריטניה העפילה אוטומטית לשלב הגמר. ביצועה של מולר היה הביצוע האחרון בגמר האירוויזיון. היא סיימה במקום ה-25 עם 24 נקודות. ממוצע של 10.237 מיליון איש צפו במשדר הגמר ב-BBC One, כאשר שיא נתוני צפייה הגיע מאוחר יותר ל-11 מיליון, נתוני הצפייה הגבוהים ביותר בבריטניה בהיסטוריית התחרות. גם משדרי חצאי הגמר הגיעו לשיא נתוני צפייה, כאשר משדר חצי הגמר הראשון עמד בממוצע על 2.541 מיליון צופים ומשדר חצי הגמר השני עם ממוצע של 2.496 מיליון צופים. ערך מורחב – הממלכה המאוחדת באירוויזיון קדם לאירוויזיון 2023 השתתפה הממלכה המאוחדת 64 פעמים בתחרות מאז הופעת הבכורה שלה באירוויזיון 1957. היא זכתה בה חמש פעמים. הראשונה אירעה ב-1967, אז נשלחה סנדי שו עם "Puppet on a String". שנתיים לאחר מכן צברה לולו 18 נקודות עם השיר "Boom Bang-a-Bang", ודורגה במקום הראשון יחד עם שלוש מדינות נוספות – הולנד, ספרד וצרפת. ניצחונה השלישי של המדינה בא כעבור שבע שנים, באירוויזיון 1976 בו זכתה להקת אחוות האדם עם שירה "Save Your Kisses for Me". זכייה נוספת נרשמה בשנת 1981 על ידי להקת באקס פיז ושירה "Making Your Mind Up", שהפך ללהיט ברחבי אירופה. את פרס המקום הראשון קטפה הממלכה המאוחדת בפעם החמישית והאחרונה באירוויזיון 1997 עם השיר "Love Shine a Light" של קתרינה והגלים. הממלכה המאוחדת סיימה במקום השני 16 פעמים – יותר מכל מדינה אחרת. עד 1998 נכנסה המדינה לעשר המתחרות הפותחות את לוח התוצאות בכל המהדורות, פרט לשתיים. אולם החל מאירוויזיון 1999, כשאיגוד השידור האירופי הסיר את מגבלת השפה של התחרות, הפופולריות של הממלכה המאוחדת בתחרות פחתה, כשסיימה בין עשרת המקומות הראשונים שלוש פעמים בלבד: ב-2002 עם השיר "Come Back" בביצוע ג'סיקה גרליק, ב-2009 עם השיר "It's My Time" בביצוע ג'ייד אוון, וב-2022, כאשר "Space Man" בביצוע סאם ריידר סיים במקום השני. תאגיד השידור הבריטי, BBC, משדר את האירוע בממלכה המאוחדת ומארגן את תהליך הבחירה לנציגות המדינה. התאגיד אישר את השתתפותו באירוויזיון 2023 ב-25 ביולי 2022. בעבר, ה-BBC השתמש בשפע של שיטות לבחירת הנציגות הבריטית: מ-1957 עד 2010, הוא ארגן קדם ארצי שכלל תחרות בין מספר אמנים ושירים לבחירת הנציגות הבריטית. ואז בין 2011 ל-2015, ה-BBC בחר באופן פנימי את הנציגות הבריטית. עבור השתתפותם במהדורת 2016, התאגיד הודיע כי יאורגן שוב קדם ארצי. נעשה שימוש באותו תהליך ב-2017 וב-2018, והוכנסו שינויים ל-2019. בשנים 2020 ו-2021, ה-BBC חזר לבחירה פנימית, בשיתוף חברת התקליטים BMG. למהדורת 2022, ה-BBC החל בשיתוף פעולה עם TaP Music כדי לבחור באופן פנימי את הנציגות הבריטית, תהליך שנמשך לשנת 2023. ב-25 ביולי 2022, אושר על ידי איגוד השידור האירופי (EBU) וה-BBC כי בריטניה תארח את אירוויזיון 2023 מטעם המדינה הזוכה בשנה הקודמת, אוקראינה, וליברפול הוכרזה מאוחר יותר כעיר המארחת ב-7 באוקטובר. הנציגות הבריטית למהדורת 2023 נבחרה באופן פנימי על ידי ה-BBC בשיתוף עם TaP Music. תהליך הבחירה אושר ב-8 בספטמבר 2022, לאחר התוצאה המוצלחת עבור בריטניה במהדורת 2022. ב-31 בינואר 2023, דווח שארבע אמניות נותרו בהתמודדות לייצג את הממלכה המאוחדת באירוויזיון 2023. בין המועמדות לפי השמועות היו מימי וב, בירדי, ג'סי וייר, ואלי גולדינג, וכן רינה סאוואיאמה, כאשר מגזין "רדיו טיימס" ציין שהיא נבחרה; השמועה הוכחשה מאוחר יותר על ידי צוות הניהול של סאוואיאמה, ב-9 במרץ 2023, הוכרזה מיי מולר כנציגה הבריטית לאירוויזיון 2023 עם שירה "I Wrote a Song". מאוחר יותר באותו ערב, הופיעה מולר בתוכנית מיוחדת ב-BBC One, שכותרתה "Eurovision 2023: Meet the UK Act", שם התראיינה אל סקוט מילס, ולאחר מכן, שודר השידור המלא הראשון בטלוויזיה של הקליפ של השיר. על פי דיווחים, התוכנית נצפתה על ידי קהל של למעלה מ-2.76 מיליון, והפכה באותו יום לתוכנית הטלוויזיה השנייה הכי נצפית בממלכה המאוחדת. למחרת, התראיינה מולר במהדורת הערב של "The One Show", שם שודרה הצצה אל מאחורי הקלעים של צילומי הקליפ בליטא. על פי חוקי האירוויזיון, כל האומות למעט המדינה המארחת ו"חמש הגדולות" (צרפת, גרמניה, איטליה, ספרד והממלכה המאוחדת) נדרשות להעפיל מאחד משני חצאי הגמר על מנת להתמודד בגמר; עשר המדינות המובילות מכל חצי גמר עולות לגמר. איגוד השידור האירופי (EBU) פיצל את המדינות המתחרות לחמישה סלים שונים בהתבסס על דפוסי הצבעה מתחרויות קודמות, כאשר מדינות עם דפוס הצבעה דומה הוכנסו לאותו סל. ב-31 בינואר 2023 נערכה הגרלת הקצאה שהכניסה כל מדינה לאחד משני חצאי הגמר, וכן באיזו מחצית מהמופע הם יופיעו. כיוון שהממלכה המאוחדת נכללת בחמש המדינות הגדולות, היא העפילה לגמר באופן אוטומטי. עם זאת, היא הוגרלה להצביע בחצי הגמר השני. ב-13 במרץ 2023, במהלך ישיבת ראשי המשלחות, הוגרלה בריטניה להופיע בגמר כהופעה ה-26 והאחרונה. זו הייתה הפעם הראשונה מאז 2001 שהמדינה המארחת סוגרת את מופע הגמר. שני חצאי הגמר שודרו ב-BBC One, כאשר צוות הפרשנים הורכב מסקוט מילס וריילן קלארק; ב-BBC iPlayer עם פרשנות בשפת הסימנים הבריטית וב-BBC Radio 2, ב-BBC Radio Merseyside וב-BBC Red Button עם פרשנות מאת פאדי אוקונל. זו הייתה הפעם הראשונה בה שודרו חצאי הגמר ב-BBC One וב-BBC Radio 2. הגמר שודר בווריאציות האזוריות של BBC One ברחבי בריטניה עם פרשנות מאת מל גדרויץ' וגרהם נורטון (שגם הנחה את משדר הגמר); ב-BBC Radio 2 עם פרשנות מאת סקוט מילס וריילן קלארק; ב-BBC Radio Merseyside עם פרשנות מאת קלייר סוויני ופול קווין; וב-BBC iPlayer עם פרשנות בשפת הסימנים הבריטית. זו השנה השנייה ברציפות שה-BBC שידר גם אפטר פארטי לאירוויזיון ב-BBC Radio 2, שהוגש על ידי או ג'יי בורג. מגישת הצבעת חבר השופטים הבריטי בגמר הייתה קתרין טייט. מולר השתתפה בחזרות טכניות ב-4 וב-6 במאי. לאחר מכן השתתפה בחזרות גנרליות ב-10, ב-11, ב-12 וב-13 במאי. הממלכה המאוחדת הופיעה כהופעה ה-26 והאחרונה, אחרי קרואטיה. הממלכה המאוחדת הגיעה למקום ה-25 בגמר עם 24 נקודות; 15 נקודות מהשופטים, ו-9 נקודות מהקהל. במהלך שלושת המופעים העניקה כל מדינה שני סטים של הצבעה (הקהל והשופטים של אותה המדינה). מספר הנקודות ששתי הקבוצות יכולות להעניק נע בין 1–8, 10 ו-12 נקודות. ההרכב המדויק של חבר השופטים הלאומי ופירוט הנקודות שלהם ושל הקהל של כל מדינה פורסמו לאחר הגמר. חבר המושבעים הבריטי כלל את ג'ק האוויט, ג'ים ספנסר, תיאו ג'ונסון, היידי ריינג' ושזניי לואיס. החל מאירוויזיון 2023 המדינות העולות מחצאי הגמר אל הגמר נקבעות רק על בסיס הצבעות הקהל. נוסף על כך, משנה זו, קהל במדינות אשר לא משתתפות בתחרות יכול אף הוא להצביע. כל ההצבעות של המדינות האחרות אשר לא משתתפות מחוברות יחד לסל הצבעות נוסף של 1–8, 10 ו-12 נקודות ונקרא הצבעות שאר העולם. צוותי השיפוט בתחרות מונים חמישה אנשי מקצוע בתעשיית המוזיקה, אזרחי המדינה אותה הם מייצגים. שמותיהם פורסמו לפני התחרות בשם השקיפות. כל צוות שיפוט דירג את 26 השירים שהתחרו בגמר על פי יכולות ווקאליות, ההופעה על הבמה, הרכב השיר ומקוריותו. בנוסף, נאסר על כל שופט להיות קשור בצורה כלשהי עם אחד האמנים המתחרים. הדירוגים האישיים של כל שופט וכן תוצאות הצבעות הקהל פורסמו זמן קצר לאחר מכן. מדיה וקבצים בנושא הממלכה המאוחדת באירוויזיון 2023 בוויקישיתוף "Eurovision 2023: Mae Muller announced as UK act for song contest". BBC News (באנגלית בריטית). 2023-03-09. נבדק ב-2023-04-15. "United Kingdom: Mae Muller to Eurovision 2023". Eurovoix (באנגלית). 2023-03-09. נבדק ב-2023-04-16. "Mae Muller will represent the UK in Eurovision 2023!". ESCUnited (באנגלית אמריקאית). 2023-03-09. נבדק ב-2023-04-16. Jiandani, Sanjay (13 במרץ 2023). "United Kingdom: Mae Muller to perform #26 in the Grand Final". Esctoday. נבדק ב-15 באפריל 2023. {{cite web}}: (עזרה) Granger, Anthony (10 במאי 2023). "United Kingdom: Peak of 3.4 Million Viewers For Eurovision 2023 Semi-Final One". Eurovoix. נבדק ב-10 במאי 2023. {{cite web}}: (עזרה) "Eurovision Song Contest 2023 Grand Final scores douze points for the BBC as it becomes the most watched Grand Final ever" (הודעה לעיתונות) (באנגלית). BBC. 2023-05-14. נבדק ב-2023-05-23. "Most viewed programmes". barb.co.uk (באנגלית בריטית). BARB. נבדק ב-2023-05-24. "United Kingdom to Host Eurovision 2023". Eurovoix. 25 ביולי 2022. נבדק ב-26 בפברואר 2023. {{cite web}}: (עזרה) "United Kingdom: TaP Music to Continue Collaboration with BBC". Eurovoix. 8 בספטמבר 2022. נבדק ב-26 בפברואר 2023. {{cite web}}: (עזרה) "United Kingdom to Host Eurovision 2023". Eurovoix. 25 ביולי 2023. נבדק ב-26 בפברואר 2023. {{cite web}}: (עזרה) "Eurovision 2023: Liverpool To Host The Eurovision Song Contest 2023". Eurovoix. 7 באוקטובר 2022. נבדק ב-26 בפברואר 2023. {{cite web}}: (עזרה) "UK delegation outlines plans for song and act at Eurovision Song Contest 2023". BBC Media Centre (באנגלית בריטית). BBC. 8 בספטמבר 2022. נבדק ב-26 בפברואר 2023. {{cite web}}: (עזרה) "United Kingdom: Four Artists in the Running For Eurovision 2023". Eurovoix. 31 בינואר 2023. נבדק ב-26 בפברואר 2023. {{cite web}}: (עזרה) "POPULAR SINGER 'AMONGST FRONTRUNNERS' TO REPRESENT THE UK AT THE 2023 EUROVISION SONG CONTEST". goss.ie. 25 בפברואר 2023. נבדק ב-26 בפברואר 2023. {{cite web}}: (עזרה) Jones, Damian (8 במרץ 2023). "This is when the UK's entry for Eurovision 2023 will be revealed". NME. נבדק ב-5 באוגוסט 2023. {{cite web}}: (עזרה) "UK's Fab Four contenders for Eurovision - and there are some very famous faces". Mirror. 29 בינואר 2023. נבדק ב-26 בפברואר 2023. {{cite web}}: (עזרה) "UK: Rina Sawayama will NOT represent the UK at Eurovision 2023". Mirror. 25 בינואר 2023. נבדק ב-26 בפברואר 2023. {{cite web}}: (עזרה) "Reports suggest 4 acts in contention the represent the UK at Eurovision 2023". ESCXtra. 3 בפברואר 2023. נבדק ב-26 בפברואר 2023. {{cite web}}: (עזרה) "Mae Muller will represent the United Kingdom". eurovision.tv (באנגלית). 2023-03-09. נבדק ב-2023-03-09. "EastEnders to air early today as Eurovision introduces UK act Mae Muller". Radio Times. 9 במרץ 2023. נבדק ב-9 במרץ 2023. {{cite web}}: (עזרה) Granger, Anthony (2023-03-10). "United Kingdom: Over 2.75 Million Viewers For 'Meet the UK Act'". Eurovoix. נבדק ב-2023-03-10. "Rules–Eurovision Song Contest". Eurovision.tv. EBU. ארכיון מ-8 באפריל 2020. נבדק ב-10 באוקטובר 2021. {{cite web}}: (עזרה) "Eurovision 2023: Allocation Draw results". Eurovision.tv (באנגלית). EBU. 2023-01-31. נבדק ב-2023-01-31. "Ukraine 19th and the United Kingdom 26th in Grand Final". eurovision.tv (באנגלית). 2023-03-13. נבדק ב-2023-03-14. "United Kingdom: BBC One to Broadcast All Eurovision 2023 Shows". Eurovoix (באנגלית בריטית). 8 באוקטובר 2022. נבדק ב-26 בפברואר 2023. {{cite web}}: (עזרה) "BBC Radio 2 - Celebrating Eurovision, OJ Borg's Eurovision After Party". BBC (באנגלית בריטית). נבדק ב-2023-04-21. "BBC announces presenting and commentary lineup for Eurovision 2023". Eurovision.tv (באנגלית בריטית). 22 בפברואר 2023. נבדק ב-26 בפברואר 2023. {{cite web}}: (עזרה) "Eurovision Song Contest 2023: BBC announces presenting and commentary line-up". BBC Media Centre (באנגלית בריטית). BBC. 22 בפברואר 2023. נבדק ב-26 בפברואר 2023. {{cite web}}: (עזרה) "Rylan and Scott Mills announced as Radio 2's hosts for Eurovision Song Contest Grand Final and Paddy O'Connell to host Semi-Finals" (הודעה לעיתונות). BBC. 19 באפריל 2023. נבדק ב-19 באפריל 2023. {{cite press release}}: (עזרה) "How to watch the Eurovision 2023 Grand Final on TV and BBC iPlayer and listen on Radio and Sounds". BBC Media Centre (באנגלית בריטית). BBC. 19 באפריל 2023. נבדק ב-19 באפריל 2023. {{cite web}}: (עזרה) "Eurovision Song Contest 2023 on the BBC". BBC Media Centre (באנגלית בריטית). BBC. 19 באפריל 2023. נבדק ב-19 באפריל 2023. {{cite web}}: (עזרה) "Eurovision 2023: Rylan, Scott Mills & Paddy O'Connell to Host Radio 2 Eurovision Coverage". Eurovoix (באנגלית). 2023-04-19. נבדק ב-2023-04-20. Granger, Anthony (10 במאי 2023). "United Kingdom: Catherine Tate Spokesperson for Eurovision 2023". Eurovoix (באנגלית בריטית). נבדק ב-12 במאי 2023. {{cite web}}: (עזרה) Eurovision 2023 Results: Voting & Points "Voting–Eurovision Song Contest". European Broadcasting Union (EBU). ארכיון מ-26 במאי 2021. נבדק ב-15 במאי 2022. {{cite web}}: (עזרה) "Juries in the Grand Final of Liverpool 2023". European Broadcasting Union (EBU). Liverpool 2023, אתר האירוויזיון Liverpool 2023, אתר האירוויזיון